**Független könyvvizsgálói vélemény**

**Pesterzsébet Önkormányzat**

**Képviselő-testülete részére**

Elvégeztem Pesterzsébet Önkormányzat - 1201 Budapest, Kossuth tér 1 – 2016. évi költségvetésének módosításáról szóló rendelet-tervezet felülvizsgálatát a helyi önkormányzatokról valamint az államháztartásról szóló törvény előírásai alapján.

A fenti jogszabályi előírások szerint az Önkormányzat meghatározza, rendeletben állapítja meg költségvetését, amelyet testületi döntéssel meg is változtathat. Az előirányzat-módosítás nem érintheti az Országgyűlés kizárólagos költségvetési törvényben felsorolt és a Kormány előirányzat-módosítási hatáskörébe tartozó előirányzatokat.

Mindezeknek megfelelően az előterjesztés, valamint a rendelet-módosítási tervezet megfelel a fenti jogszabályi előírások, rendelkezések, illetve a kapcsolódó egyéb általános érvényű államháztartási szabályozók által meghatározott követelményeknek.

A rendelkezésemre bocsátott rendelet-tervezet az Önkormányzat 2016. évi eredeti előirányzatát 253 357 e Ft –al javasolja megemelni, melynek figyelembe vétele után Pesterzsébet Önkormányzat 2016. évi módosított költségvetésének bevételi és kiadási főösszege 9 814 524 e Ft-ra módosul.

Az előirányzat módosítás javaslatot tartalmaz az önkormányzati támogatások, a képviselő-testületi döntések, a 2015. évi maradvány, a bevételi többletek és a belső átcsoportosítások rendezésére.

Bevételi oldalon a módosítási javaslat összesen 253 357 e Ft -al növeli a bevételeket, melynek eredményeként az Önkormányzat működési bevételei 193 357 e Ft –al, a finanszírozási bevételek 60 000 e Ft- al növekednek.

Kiadási oldalon a módosítás növeli a működési kiadásokat 192 568 e Ft-al és a felhalmozási kiadásokat 60 789 e Ft –al.

Könyvvizsgálói munkám során a költségvetési előirányzat módosításhoz kapcsolódó előterjesztést, rendelet- módosítási tervezetet és a hozzá kapcsolódó táblázatokat, mellékleteket, kimutatásokat számszakilag ellenőriztem, az eredeti és a módosított költségvetéssel összevetettem.

A fentiek alapján Pesterzsébet Önkormányzat 2016. évi költségvetési előirányzat módosítását és rendelet-tervezetét tárgyalásra alkalmasnak tekintem.

Budapest, 2016. június 09.

Vántsa Katalin

Pasarét Auditor Kft

bejegyzett könyvvizsgáló

kamarai szám: 001387